As ‘n seiljagvaarder nie weet waarheen hy vaar nie, is geen wind vir hom die regte wind nie. ‘n Gelowige volksleier weet egter presies waarheen hy gaan. Daarom maak hy die beste van die lewe deur die meeste daarvan te maak. Dis nie vir hom ‘n kleedrepetisie nie. Daarom leef hy elke dag voluit vir God en sy volk.
Geen mens kom weens sy goedheid in die hemel nie, slegs deur die bekering. Gaan net slegte mense hel toe? Staan net hulle name in die boeke van die oordeel geskryf? Nee, daar staan ook die name van baie goeie mense geskryf – vaders, moeders, kinders, vriende; wonderlike mense want net nooit tot bekering gekom het nie – mense wat u en ek baie goed ken en met wie ons betyds moet praat!